3. การประกอบธุรกิจของแต่ละสายผลิตภัณฑ์

ลักษณะของผลิตภัณฑ์หรือบริการ

บริษัท สามารถเทลคอม จำกัด (มหาชน)

ธุรกิจให้บริการเครือข่ายการสื่อสารผ่านดาวเทียม

บริษัท สามารถเทลคอม จำกัด (มหาชน)
เป็นบริษัทเอกชนรายแรกที่ให้บริการด้านระบบการสื่อสารผ่านดาวเทียมของประเทศไทยและให้บริการส่งข้อมูลข่าวสารที่มีประสิทธิภาพ
บริษัทได้รับสัมปทานฉบับเริ่มแรกจากกรมไปรษณีย์โทรเลข กระทรวงคมนาคม เมื่อวันที่ 1 มกราคม
2532 เป็นการสร้าง ให้บริการ แล้วจึงโอนกรรมสิทธิ์ในเครื่องมือและอุปกรณ์ให้แก่ผู้ให้สัมปทาน
(Build Operate Transfer หรือ BOT) โดยมีอายุสัมปทาน 15 ปี
ให้บริการสื่อสารได้เพียงเฉพาะข้อมูล
สำหรับสัมปทานฉบับแก้ไขบริษัทได้รับการขยายอายุสัมปทานโดยได้รับเป็นระยะเวลาทั้งหมด 22 ปี
เริ่มตั้งแต่วันที่ 1 มิถุนายน พ.ศ. 2538 โดยสัมปทานจะหมดอายุในวันที่ 31 พฤษภาคม พ.ศ.
2560 ให้ดำเนินการได้เพิ่มเติมมากยิ่งขึ้น คือ ให้บริการสื่อสารได้ทั้งข้อมูล
ภาพและเสียงผ่านดาวเทียมภายในประเทศ
และเปลี่ยนการโอนกรรมสิทธิ์ในเครื่องมือและอุปกรณ์ให้แก่กรมไปรษณีย์โทรเลขทันทีที่มีการติดตั้งแล้วเสร็จพร้อมที่จะให้บริการ
(Build Transfer Operate หรือ BTO) บริษัทมีสถานีแม่ข่าย (Hub Station)
ตั้งอยู่ที่ตึกสำนักงานที่ถนนงามวงศ์วาน กรุงเทพมหานคร และมีสถานีบริการย่อยถึง 14
สถานีกระจายอยู่ในพื้นที่ทั่วประเทศ
การให้บริการของบริษัทเป็นรูปแบบบริการที่สร้างความคล่องตัวในการดำเนินธุรกิจ
ให้ความสะดวกและรวดเร็วพร้อมทั้งมีความถูกต้องแม่นยำและมีความเชื่อถือได้ในระบบ

บริษัทมีรูปแบบการให้บริการต่างๆ เพื่อความเหมาะสมตามความต้องการของธุรกิจ ดังต่อไปนี้

+------------------------------------+---------------------------------+
| บริการรับ/ส่งข้อมูลแบบโต้-ตอบ            | บริการส่งข้อมูลแบบทางเดียว           |
|                                    |                                 |
| (TWO-WAY COMMUNICATION)            | (ONE-WAY COMMUNICATION)         |
+------------------------------------+---------------------------------+
| 1.  บริการเอ็กเพรสลิ้งค์ (EXPRESSLINK   | บริการวันเวย์เน็ท                   |
|     SERVICE)                       |                                 |
+------------------------------------+---------------------------------+
| 2.  บริการแชร์เน็ท (SHAREDNET         | (1 WAYNET SERVICE)              |
|     SERVICE)                       |                                 |
+------------------------------------+---------------------------------+

ลักษณะของบริการหลัก

บริการรับ/ส่งข้อมูลแบบโต้-ตอบ (TWO-WAY COMMUNICATION)

I. บริการเอ็กเพรสลิ้งค์ (EXPRESSLINK SERVICE) สามารถแบ่งรูปแบบของการให้บริการเป็น
2 รูปแบบ คือการสื่อสารแบบ SCPC (SINGLE CHANNEL PER CARRIER) ตามภาพที่ 1
เป็นระบบการสื่อสารผ่านดาวเทียมที่บริษัทจัดให้กับผู้ใช้บริการแต่ละรายแยกต่างหากจากกันโดยสมบูรณ์แบบทั้งอุปกรณ์และช่องสัญญาณดาวเทียมและสามารถใช้ได้ตลอด
24 ชั่วโมง การสื่อสารลักษณะนี้สามารถสื่อสารได้ทั้งข้อมูล ภาพและเสียง
ซึ่งเหมาะสำหรับธุรกิจที่จำเป็นต้องมีการติดต่อกันเป็นประจำกับสำนักงานสาขาที่อยู่ในเขตห่างไกลออกไปซึ่งมีปริมาณข้อมูลมากและมีการติดต่อมากครั้งในแต่ละวัน
หรือการติดต่อที่มีช่วงเวลาการติดต่อที่ต่อเนื่องและนาน
การติดต่อดังกล่าวจะเป็นการติดต่อระหว่างสำนักงานใหญ่ไปยังสาขาใดสาขาหนึ่ง (Point to
Point) หรือ สำนักงานใหญ่ไปที่สาขาหลายๆแห่ง (Point to Multi-Point)
สำหรับบริการนี้บริษัทมีความสามารถในการให้บริการที่ความเร็ว 19.2, 64 และ 128
กิโลบิตต่อวินาที
การส่งข้อมูลที่อัตราความเร็วสูงทำให้ส่งข้อมูลได้ทีละมากๆทำให้ต้องใช้ช่องสัญญาณดาวเทียมที่กว้าง
(Bandwidth) เป็นเหตุให้ลูกค้าของบริษัทจะต้องชำระค่าบริการสูงกว่า
ดังนั้นการที่จะเลือกใช้ความเร็วในการส่งเท่าใดนั้นผู้ออกแบบระบบจะต้องคำนึงถึงความต้องการของธุรกิจนั้นเป็นสำคัญ
และการออกแบบระบบสื่อสารให้ตรงตามความต้องการพร้อมทั้งติดตั้งสถานีดาวเทียมและจัดช่วงสัญญาณดาวเทียมให้เฉพาะสำหรับผู้ใช้บริการแต่ละราย

[]ภาพที่ 1

ลักษณะการติดต่อสื่อสารจะเป็นการติดต่อจากสถานีแม่(MASTER STATION) ไปยังสถานีลูกข่าย
(REMOTE STATION) หลายๆ จุด สำหรับสถานีแม่จะอยู่ที่สำนักงานใหญ่ลูกค้า
และส่วนสถานีลูกข่ายจะอยู่ที่สำนักงานสาขาของลูกค้าที่อยู่ในจังหวัดต่างๆหลายๆจุด
ซึ่งจะต้องได้รับการติดตั้งอุปกรณ์และระบบให้
จะเห็นว่าระบบจะไม่ผ่านออกไปภายนอกหรือแม้กระทั่งการผ่านระบบของสามารถเทลคอม
ดังนั้นจึงให้ความมั่นใจในการใช้บริการได้ตลอดเวลาและอย่างเต็มที่
สำหรับผลพลอยได้จากบริการที่มีคือ ประหยัดค่าโทรศัพท์ทางไกล
ในกรณีที่สาขาต้องการติดต่อเข้ามาในพื้นที่ที่สำนักงานใหญ่ตั้งอยู่ ลักษณะธุรกิจที่ใช้บริการได้แก่

-   ธุรกิจการธนาคาร
    เพื่อรองรับการสื่อสารระหว่างสำนักงานใหญ่และสาขาขนาดใหญ่ที่มีรายการข้อมูลมาก
    ลักษณะการใช้บริการ ได้แก่ ระบบฝากถอนเงินอัตโนมัติทั่วประเทศ
    รวมทั้งการส่งข้อมูลในการบริหารต่างๆ เช่น รายงานทางด้านบัญชี เป็นต้น

-   ธุรกิจซื้อขายหลักทรัพย์ เพื่อรองรับธุรกิจการทำรายการคำสั่งซื้อขายหลักทรัพย์
    เพื่อติดต่อระหว่างสำนักงานใหญ่และสาขา การประชุมสรุปข่าวหุ้นประจำวัน

-   ธุรกิจกิจการค้า
    เพื่อรองรับการติดต่อสื่อสารระหว่างสำนักงานใหญ่และสาขาที่อยู่ห่างไกลกันที่มีปริมาณการสื่อสารสูง
    เช่น ธุรกิจน้ำมัน ซึ่งจะมีสถานที่อยู่กลางทะเล
    หรือสาขาอยู่ในเขตต่างจังหวัดซึ่งค่าใช้จ่ายสายโทรศัพท์แพงกว่าการใช้การสื่อสารผ่านดาวเทียมหรือสายโทรศัพท์ยังไม่เปิดให้ใช้บริการ
    หรือธุรกิจอื่น ๆ ที่ใช้ในการควบคุมดูแลระบบสินค้าคงเหลือ, ระบบบัญชี เป็นต้น

    A.  การสื่อสารแบบ DEMANDLINK ตามภาพที่ 2
        เป็นอีกบริการหนึ่งที่ให้บริการเครือข่ายการสื่อสารได้ทั้งข้อมูล ภาพ
        และเสียงเช่นเดียวกับระบบ EXPRESSLINK บริการ DEMANDLINK
        จะเน้นสำหรับการสื่อสารในรูปของเสียง (VOICE) เป็นส่วนมาก
        ในส่วนของการใช้ช่องสัญญาณ
        สำหรับการสื่อสารในรูปของข้อมูลจะมีการกำหนดช่องสัญญาณไว้แน่นอน
        ส่วนการสื่อสารในรูปของเสียงทางบริษัทจะมีการแบ่งช่องสัญญาณไว้ต่างหาก
        เพื่อให้ลูกค้าหลายๆรายใช้ช่องสัญญาณร่วมกันโดยที่บริษัทมีอุปกรณ์และซอฟแวร์ DAMA
        (DEMAND ASSIGNED MULTIPLE ACCESS) ที่จะใช้ในการควบคุมระบบ
        จึงเป็นเหตุให้บริการเครือข่ายนี้เป็นบริการที่ทุกสถานีลูกข่ายสามารถติดต่อกันได้โดยตรง
        ไม่ต้องผ่านสถานีแม่ข่ายทำให้เวลาตอบสนอง (RESPONSED TIME)
        ของระบบดีกว่าการใช้ SCPC
        เพราะการสื่อสารระหว่างสถานีลูกข่ายดังกล่าวจำเป็นที่จะต้องผ่านสถานีกลาง (MASTER
        STATION) ก่อน จึงทำให้เกิดการล่าช้าในการเดินทางเป็นสองเท่า (DOUBLE HOP)
        เช่น การคุยกันระหว่างสาขาต่อสาขา
        บริการนี้เป็นบริการที่บริษัทจะนำมาเจาะตลาดสำหรับลูกค้าที่จำเป็นต้องใช้การสื่อสารในรูปของเสียงระหว่างสาขาด้วยกันเอง

        []

        ภาพที่ 2

I.  บริการแชร์เน็ท (SHAREDNET SERVICE) ตามภาพที่ 3 คือ
    บริการสื่อสารผ่านดาวเทียมโดยใช้ช่องสัญญาณดาวเทียมร่วมกัน โดยใช้เทคโนโลยีที่เรียกว่า
    VERY SMALL APERTURE TERMINAL (VSAT)
    ซึ่งเป็นการแลกเปลี่ยนข้อมูลจากสถานีแม่ของผู้ใช้บริการ (MASTER STATION)
    ส่งผ่านมายังสถานีศูนย์กลาง (HUB STATION) ที่สามารถเทลคอม
    เพื่อส่งสัญญาณดาวเทียมไปยังสถานีลูกข่าย (REMOTE STATION) หรือสาขาของผู้ใช้บริการ
    โดยสถานีศูนย์กลางนี้จะใช้เทคโนโลยีการสื่อสารแบบ PACKET SWITCHING
    ซึ่งมีประสิทธิภาพในการจัดลำดับการรับ-ส่งข้อมูลของผู้ใช้บริการหลายรายได้อย่างต่อเนื่อง

การสื่อสารระหว่างสถานีแม่ของผู้ใช้บริการ (MASTER STATION) กับสถานีกลาง (HUB
STATION) ที่สามารถเทลคอมนั้น ผู้ใช้บริการสามารถเลือกใช้ระบบการสื่อสารที่ผู้ใช้บริการมีอยู่แล้ว
เช่น LEASED LINE
หรือจะใช้บริการไมโครเวฟที่บริษัทได้ขออนุญาตความถี่จากกรมไปรษณีย์โทรเลขก็ได้
ลูกค้าในกรุงเทพทั้งหมดที่ใช้บริการ VSAT จะใช้บริการนี้เนื่องจากไม่มี DOUBLE HOP
ซึ่งการสื่อสารในส่วนนี้จะให้บริการในกรุงเทพเท่านั้นเนื่องจากการลงทุน

BASE STATION ในเขตต่างจังหวัดยังไม่คุ้มค่าการลงทุน บริการ SHAREDNET
มีอัตราความเร็วในการส่งข้อมูล 19.2 , 38.4 และ 64 กิโลบิตต่อวินาที ซึ่งสื่อสารได้ทั้งข้อมูล
และเสียง สำหรับลักษณะธุรกิจที่ใช้บริการ ได้แก่

-   ธุรกิจการธนาคารที่สามารถสร้างระบบ ON-LINE กับสาขาทั่วประเทศ ในการฝาก ถอน
    และโอนเงิน สำหรับสาขาที่มีรายการข้อมูลระดับปานกลาง

-   ธุรกิจการซื้อขายหลักทรัพย์
    เพื่อการส่งข้อมูลระหว่างสำนักงานใหญ่และสาขาที่ไม่จำเป็นต้องติดต่อกับสาขาในลักษณะตลอดเวลา
    เช่น การส่งข้อมูลสินเชื่อ

-   ธุรกิจการค้า เช่น อุตสาหกรรมรถยนต์ทำให้เอื้ออำนวยในการสร้างระบบ ON-LINE
    กับสาขาทั่วประเทศ สามารถให้บริการสั่งซื้อรถและอะไหล่ ควบคุมบัญชีสินค้าคงเหลือ
    (STOCK) ระหว่างสาขาและสำนักงานใหญ่

    []

    ภาพที่ 3

บริการส่งข้อมูลแบบทางเดียว (ONE-WAY COMMUNICATION)

บริการวันเวย์เน็ท (1 WAYNET SERVICE) ตามภาพที่ 4
ระบบนี้เอื้ออำนวยให้ผู้ใช้บริการที่ต้องการกระจายข่าวสารของตนแบบทางเดียว (One-Way
COMMUNICATION) จากส่วนกลางไปผู้รับ ในรูปของข้อมูลและเสียง
โดยเปิดบริการให้ผู้ใช้บริการส่งข่าวสารข้อมูลที่ต้องการแพร่กระจายมายังสถานีศูนย์กลางของบริษัทฯ
โดยระบบไมโครเวฟหรือคู่สายโทรศัพท์
จากนั้นข่าวสารดังกล่าวจะถูกส่งขึ้นดาวเทียมแพร่กระจายข้อมูลที่ต้องการไปยังผู้รับทั่วประเทศได้พร้อมกัน
โดยทางด้านรับนั้นทางบริษัทจะติดตั้งอุปกรณ์สื่อสารผ่านดาวเทียมแบบรับอย่างเดียวให้สมาชิกผู้ใช้บริการ
บริการนี้มีให้เลือกใช้ได้ถึง 2 แบบ คือ แบบการส่งข้อมูลผ่านดาวเทียมผ่านระบบที่เป็นส่วนตัว
ไม่ได้ใช้ช่องสัญญาณร่วมกับผู้ใช้บริการอื่น (SCPC)
และแบบการส่งข้อมูลโดยใช้ช่องสัญญาณร่วมกับผู้ใช้บริการอื่น (VSAT)

กลุ่มลูกค้าที่นำเอาระบบนี้ไปใช้ได้แก่ บริษัทขายข้อมูลข่าวสาร สถานีวิทยุ
การกระจายราคาหุ้นแก่บริษัทตัวแทนค้าหลักทรัพย์ทั่วประเทศไทยของตลาดหลักทรัพย์
และสำนักงานหนังสือพิมพ์เพื่อส่งสำเนา (Lay out) ไปพิมพ์ที่ต่างจังหวัดโดยผสมกับช่างท้องถิ่น
รวมถึงกระจายข่าวสารข้อมูลไปยังผู้รับได้ทุกภูมิภาค และธุรกิจวิทยุตามตัว
(ซึ่งไม่รวมการให้บริการของบริษัท สามารถเพจจิ้ง จำกัด
ซึ่งบริษัทได้แยกการดำเนินการไว้ภายใต้กลุ่มบริษัท สามารถคอร์ปอเรชั่น จำกัด (มหาชน))
ทำให้สามารถเรียกตามตัวผู้รับได้ทุกหนทุกแห่งทั่วประเทศไทย

[]

ภาพที่ 4

สรุปลักษณะเด่นของแต่ละบริการ

+------------+--------------+----------------+-----------+------------+
| ลักษณะ      | EXPR         | DEMANDLINK     | SHARE     | 1 WAYNET   |
|            | ESSLINK-SCPC |                | DNET-VSAT |            |
+------------+--------------+----------------+-----------+------------+
|            |              |                |           |            |
+------------+--------------+----------------+-----------+------------+
| การสื่อสาร   | โต้ตอบ        | โต้ตอบ          | โต้ตอบ     | ทางเดียว    |
+------------+--------------+----------------+-----------+------------+
| ระ         | PRIVATE &    | DATA - FIXED   | SHARED    | SCPC:      |
| บบช่องสัญญาณ | FIXED        |                |           | FIXED      |
|            |              | VOICE - SHARED |           |            |
|            |              |                |           | VSAT:      |
|            |              |                |           | SHARED     |
+------------+--------------+----------------+-----------+------------+
| สิ่งที่สื่อสาร   | ข้อมูล ภาพ     | เน้นเสียง        | เน้นข้อมูล   | ข้อมูล เสียง  |
|            | เสียง         |                |           |            |
+------------+--------------+----------------+-----------+------------+
| ปริมาณข้อมูล  | มากและค่อ     | มากและ         | ปา        | ปานกลาง    |
|            | นข้างตลอดเวลา | ค่อนข้างตลอดเวลา | นกลางและไ |            |
|            |              |                | ม่ต้องรีบด่วน |            |
+------------+--------------+----------------+-----------+------------+
| ลูกค        | บงล. ธนาคาร  | ติดต่อระห        | ส         | สำนักข่าวสาร |
| ้าและงานที่ใช้ |              | ว่างสาขาและสาขา | ่งข้อมูลทั่วไป | สถานีวิทยุ    |
|            | ธุรกิจ         |                | เช่น       |            |
|            | การค้าขนาดใหญ่ |                | ข้อมูลสินเชื่อ |            |
+------------+--------------+----------------+-----------+------------+
| ราคา       | สูง           | เท่ากับ          | ปานกลาง   | SCPC:      |
|            |              | EXPRESSLINK    |           | ปานกลาง    |
|            |              |                |           |            |
|            |              |                |           | VSAT: ต่ำ   |
+------------+--------------+----------------+-----------+------------+
|            |              |                |           |            |
+------------+--------------+----------------+-----------+------------+

หมายเหตุ อุปกรณ์สื่อสารที่ติดตั้งเสร็จ และเปิดให้ลูกค้าใช้บริการแล้ว
จะต้องยกให้เป็นกรรมสิทธิ์แก่กรมไปรษณีย์โทรเลข

+-----------------------+-------+------+-------+------+-------+------+
| โครงสร้างรายได้         | 2542  |      | 2543  |      | 2544  |      |
+-----------------------+-------+------+-------+------+-------+------+
|                       | พันบาท | (ร้อ  | พันบาท | (ร้อ  | พันบาท | (ร้อ  |
|                       |       | ยละ) |       | ยละ) |       | ยละ) |
+-----------------------+-------+------+-------+------+-------+------+
| EXPRESSLINK           | 16    | 3    | 13    | 3    | 9     | 1    |
|                       | 7,839 | 8.92 | 7,567 | 0.41 | 2,226 | 8.65 |
+-----------------------+-------+------+-------+------+-------+------+
| SHAREDNET             | 4     | 1    | 3     | 6.87 | 2     | 5.25 |
|                       | 5,204 | 0.48 | 1,060 |      | 5,954 |      |
+-----------------------+-------+------+-------+------+-------+------+
| 1 WAYNET              | 2     | 4.65 | 2     | 5.36 | 1     | 3.58 |
|                       | 0,062 |      | 4,249 |      | 7,737 |      |
+-----------------------+-------+------+-------+------+-------+------+
| VDO CONFERENCE        | 7,328 | 1.70 | 8,875 | 1.96 | 1     | 2.54 |
|                       |       |      |       |      | 2,556 |      |
+-----------------------+-------+------+-------+------+-------+------+
| TURN KEY PROJECT      | 13    | 3    | 7     | 1    | 16    | 3    |
|                       | 1,173 | 0.42 | 5,318 | 6.65 | 3,235 | 3.00 |
+-----------------------+-------+------+-------+------+-------+------+
| รายได้อื่น               | 5     | 1    | 17    | 3    | 18    | 3    |
|                       | 9,624 | 3.83 | 5,359 | 8.75 | 2,913 | 6.98 |
+-----------------------+-------+------+-------+------+-------+------+
| รวม                   | 43    | 10   | 45    | 10   | 49    | 10   |
|                       | 1,230 | 0.00 | 2,426 | 0.00 | 4,621 | 0.00 |
+-----------------------+-------+------+-------+------+-------+------+

บริษัท สามารถคอมมิวนิเคชั่น เซอร์วิส จำกัด (ถือหุ้นโดยบมจ. สามารถเทลคอม ร้อยละ
99.99988)

เป็นธุรกิจให้บริการทางเทคนิค บริการหลักๆ ได้แก่ การสำรวจ (Survey) การติดตั้ง
(Installation) การตรวจสอบ (Inspection) การทดสอบ (Testing) การสาธิตการใช้
(Demonstration) การบำรุงรักษา (Maintenance)
การประมูลระบบเครือข่ายการสื่อสารผ่านดาวเทียมทั้งภาครัฐบาลและเอกชน
ซึ่งในปัจจุบันภาคเอกชนไม่สามารถมีกรรมสิทธิ์ในเครือข่ายการสื่อสารได้
ดังนั้นการว่าจ้างจากภาคเอกชน เอกชนก็จะต้องโอนกรรมสิทธิ์ในเครือข่ายให้กับภาครัฐบาล
จึงนับได้ว่าลูกค้าในปัจจุบันคือภาครัฐบาล
และการขายอุปกรณ์ที่เกี่ยวข้องกับการสื่อสารข้อมูลผ่านดาวเทียม ในปัจจุบันบริษัท
สามารถคอมมิวนิเคชั่น เซอร์วิส จำกัด ยังไม่มีทีมการตลาดเป็นของตนเอง
ดังนั้นจึงเป็นการรับเหมาช่วงจากบริษัทในเครือ
และด้วยวัตถุประสงค์ของการขยายการให้บริการแก่ลูกค้าอย่างทั่วถึงทั้งประเทศไทยทั้งในด้านการติดตั้ง
และการซ่อมบำรุงอุปกรณ์ของเครือข่าย
รวมทั้งการจัดให้มีสถานที่ที่จะใช้เป็นเสมือนศูนย์อบรมและให้การศึกษาข้อมูลทางการสื่อสารผ่านดาวเทียมให้กับลูกค้า
ดังนั้นบริษัทจึงได้จัดตั้งศูนย์บริการในต่างจังหวัดถึง 14 แห่ง ได้แก่ เชียงใหม่ อุดรราชธานี
นครราชสีมา นครสวรรค์ ระยอง สุราษฎร์ธานี สงขลา ภูเก็ต อุบลราชธานี ขอนแก่น และ
พิษณุโลก เลย บุรีรัมย์ แม่ฮ่องสอน
ซึ่งศูนย์บริการดังกล่าวจะมีเจ้าหน้าที่เทคนิคคอยให้บริการแก่ลูกค้าในเขตจังหวัดและพื้นที่ใกล้เคียง

ในปี 2539 บริษัท สามารถคอมมิวนิเคชั่น เซอร์วิส จำกัด
ได้เริ่มงานประมูลระบบการสื่อสารผ่านดาวเทียม
โดยได้ทำสัญญากับองค์การโทรศัพท์แห่งประเทศไทย ในวันที่ 19 กันยายน 2539
และซ่อมบำรุงระบบโทรศัพท์สาธารณะทางไกลชนบทผ่านดาวเทียม ทั้งนี้ บริษัทฯ
จะต้องติดตั้งระบบดาวเทียมทั้งสิ้น 829 สถานี เพื่อครอบคลุม 1,475 หมู่บ้าน หมู่บ้านละ 2
เลขหมายทั่วประเทศไทย ภายใน 14 เดือน นับจากวันเซ็นสัญญา โดยสัญญาดังกล่าวจะมีอายุทั้งสิ้น
10 ปี

ในปี 2540 บริษัทฯ ได้ทำการติดตั้งและส่งมอบอุปกรณ์ทั้งหมดให้กับองค์การโทรศัพท์แห่งประเทศไทย
ครบถ้วนแล้ว และเมื่อวันที่ 1 เมษายน 2540 บริษัทฯ
ได้เซ็นสัญญาโครงการโทรศัพท์สาธารณะทางไกลชนบทผ่านดาวเทียม โครงการ 2
กับองค์การโทรศัพท์แห่งประเทศไทย ในการติดตั้งและซ่อมบำรุงระบบอุปกรณ์สื่อสารดาวเทียม
1,323 สถานี เพื่อครอบคลุม 1,970 หมู่บ้าน หมู่บ้านละ 2 เลขหมายทั่วประเทศ
โดยมีอายุสัญญาประมาณ 9 ปี 6 เดือน บริษัทฯ
ได้ดำเนินการติดตั้งแล้วเสร็จครบทั้งโครงการภายในปี 2541

ในปี 2543 บริษัทได้ให้บริการติดตั้งและซ่อมบำรุง โครงการ
โทรศัพท์สาธารณะทางไกลชนบทผ่านดาวเทียม โครงการ 1 และ 2 ให้แก่
องค์การโทรศัพท์แห่งประเทศไทยครบสมบรูณ์ โดยการติดตั้งระบบดาวเทียมทั้งสิ้น 2,161 สถานี
เพื่อครอบคลุม 3,445 หมู่บ้าน หรือคิดเป็นเลขหมายโทรศัพท์ทั้งสิ้น 6,890 เลขหมาย
สัญญาดังกล่าวมีอายุประมาณ 10 ปี

  ---------------------------------- --------- --------- --------- ------- --------- --------- ---------
  โครงสร้างรายได้                      2542                          2543              2544      

                                     พันบาท     (ร้อยละ)   พันบาท             (ร้อยละ)   พันบาท     (ร้อยละ)

  รายได้จากการขาย                     54,566    5.81      6                 0         221       0.03

  ค่าบำรุงรักษาและซ่อมแซม (VSAT)         22,183    2.36      21,235            2.41      20,849    2.43

  รายได้ซ่อมบำรุงโครงการโทรศัพท์ทางไกลฯ   860,598   91.61     859,956           97.56     829,902   96.81

  รายได้อื่น                            2,041     0.22      303               0.03      6,232     0.73

  รวม                                939,388   100.00    881,500           100.00    857,204   100.00
  ---------------------------------- --------- --------- --------- ------- --------- --------- ---------

บริษัท ไทยเทรดเน็ท จำกัด (ถือหุ้นโดยบมจ. สามารถเทลคอม ร้อยละ 99.99986)

เป็นธุรกิจให้บริการแลกเปลี่ยนข้อมูลเอกสารทางธุรกิจด้วยวิธีอิเล็กทรอนิกส์ หรือ EDI
(Electronic Data Interchange)
เพื่อช่วยเพิ่มความรวดเร็วในการติดต่อสื่อสารระหว่างองค์กรธุรกิจ หรือหน่วยงานของรัฐ
รวมทั้งลดความผิดพลาดอันเกิดจากการบันทึกข้อมูลด้วยคน เนื่องจากการใช้เอกสารมาตรฐาน EDI
จะช่วยให้ข้อมูลซึ่งถูกสร้างขึ้นโดยระบบคอมพิวเตอร์ของผู้ส่งจะถูกส่งผ่านเข้าสู่ระบบคอมพิวเตอร์ของผู้รับเอกสารนั้นโดยตรง

ลักษณะบริการของบริษัทฯ อาจสรุปได้ดังนี้

1. บริการแปลงเอกสารมาตรฐาน (EDI Mapping Service)
เพื่อให้ข้อมูลคอมพิวเตอร์ระหว่างองค์กรสามารถแลกเปลี่ยนกันได้อย่างถูกต้อง
จึงจำเป็นต้องมีมาตรฐานกลางเพื่อใช้ในการแลกเปลี่ยน ซึ่งประเทศไทยเลือกใช้มาตรฐานของ
UN/EDIFACT บริษัทฯ จำหน่ายและติดตั้งซอฟท์แวร์แปลงเอกสาร (EDI Translation
Software) ให้กับผู้ใช้บริการ พร้อมทั้งมีบริการศึกษาวิเคราะห์ระบบข้อมูลของลูกค้า
และพัฒนารหัสเพื่อใช้แปลงเอกสารให้เป็น EDI โดยความตกลงระหว่างคู่ค้า
หรือหน่วยงานที่ผู้ใช้บริการต้องการติดต่อแลกเปลี่ยนข้อมูลด้วย

2. บริการเครือข่าย EDI (EDI Mailbox & Exchange Service) คือ
บริการเครือข่ายแลกเปลี่ยนข้อมูลในลักษณะตู้ไปรษณีย์อิเล็กทรอนิกส์ (Electronic Mailbox)
โดยบริษัทฯ ได้จัดตั้งศูนย์บริการ EDI โดยติดตั้งระบบคอมพิวเตอร์ และซอฟท์แวร์ระบบให้บริการ
EDI ซึ่งจะทำหน้าที่ตรวจสอบการใช้งานของผู้ใช้บริการ การส่งผ่านข้อมูลให้คู่ค้า
ระบบรักษาความปลอดภัยของข้อมูล การสำรองข้อมูล
ผู้ใช้บริการสามารถเข้าสู่ระบบได้ด้วยเครือข่ายสื่อสารหลายชนิด เช่น เครือข่ายโทรศัพท์
เครือข่ายดาวเทียม เครือข่าย X.25 เครือข่ายวงจรเช่า ฯลฯ
การให้บริการดังกล่าวจะช่วยประหยัดค่าใช้จ่ายในการสร้างเครือข่ายสื่อสารของลูกค้า
เนื่องจากลูกค้าแต่ละรายจะมีช่องทางสื่อสารเพียงหนึ่งทางเข้ามาที่ศูนย์บริการของบริษัทฯ

3. บริการเสริม (Value-added Services)คือ
บริการเสริมที่จะช่วยอำนวยความสะดวกให้กับผู้ใช้บริการของบริษัทฯ ยกตัวอย่างเช่น

1.  บริการ File Transfer คือ บริการส่งข้อมูลอื่นที่ไม่ใช่ข้อมูลมาตรฐาน EDI
    โดยไม่จำกัดขนาดของไฟล์ข้อมูลที่ต้องการส่ง

1.  บริการ E-mail คือ บริการ E-mail ระบบปิดเฉพาะกลุ่มผู้ใช้บริการของบริษัทฯ
    เพื่อการสื่อสารข้อความในลักษณะจดหมาย หรือ บันทึก

1.  บริการ EDIFAX คือ บริการแปลงเอกสาร EDI
    ให้เป็นโทรสารและจัดส่งต่อให้ผู้รับเอกสารปลายทางที่ไม่มีระบบคอมพิวเตอร์
    และไม่สามารถใช้บริการ EDI มาตรฐานได้ (คู่ค้ารายเล็ก)

  ลักษณะการทำงานของระบบ EDI

[]

  ------------------------ ------- --------- -------- ------- --------- -------- ---------
  โครงสร้างรายได้            2542                       2543              2544     

                           พันบาท   (ร้อยละ)   พันบาท            (ร้อยละ)   พันบาท    (ร้อยละ)

  รายได้จากการขาย           6       0.09      0                0         341      1.12

  รายได้จากการบริการ         6,744   99.88     20,175           99.96     30,097   98.53

  รายได้อื่น                  2       0.03      8                0.04      109      0.35

  รวม                      6,752   100.00    20,183           100.00    30,547   100.00
  ------------------------ ------- --------- -------- ------- --------- -------- ---------

บริษัท พอสเน็ท จำกัด (ถือหุ้นโดยบมจ. สามารถเทลคอม ร้อยละ 99.99986)

ธุรกิจหลักของบริษัทฯ คือ การให้บริการเช่าใช้ระบบเครือข่ายโดยใช้บัตรเป็นสื่อในการชำระเงิน ณ
จุดขาย (Electronic Fund Transfer at Point of Sale หรือ EFT/POS) ให้แก่
องค์กรผู้ออกบัตร (Issuer) ซึ่งได้แก่ ธนาคารพาณิชย์ในประเทศไทย ห้างสรรพสินค้า โรงแรม
และสถานีบริการน้ำมัน โรงแรม และสถานีบริการน้ำมัน เป็นต้น
ระบบเครือข่ายการชำระเงินนี้ประกอบด้วยส่วนสำคัญ 3 ส่วนดังนี้

- ระบบเครือข่ายเพื่อเชื่อมโยงข้อมูล และอุปกรณ์ในระบบ

- องค์กรผู้ออกบัตรซึ่งจะเป็นผู้เช่าระบบเครือข่ายและอุปกรณ์

- ร้านค้าสมาชิกผู้ให้บริการแก่ผู้ถือบัตร

บริษัทฯ ให้บริการโดยบริษัทฯ
เป็นผู้ออกแบบระบบเครือข่ายและทำการติดตั้งอุปกรณ์เครื่องรูดบัตรชนิดที่มี PIN PAD (อุปกรณ์
EFT/POS) ซึ่งเป็นกรรมสิทธิ์ของบริษัทฯ ตามร้านค้าต่างๆ ตามคำสั่งขององค์กรผู้ออกบัตร
ซึ่งบริษัทฯ มีข้อกำหนดว่าการจะนำเครื่องไปติดตั้งตามร้านค้าต่างๆ นั้น
จะต้องมีการเช่าหน่วยความจำในเครื่อง (Partition) ตั้งแต่ 3 ช่องขึ้นไป
สำหรับชนิดของบัตรที่จะใช้บริการเครือข่ายนี้ได้

1.  บัตรเครดิต ที่ธนาคารพาณิชย์หรือองค์กรต่างๆเป็นผู้ออก

2.  บัตรเดบิต ใช้สำหรับการจ่ายชำระเงินที่ร้านค้าที่มีเครื่อง EFT/POS
    แทนการจ่ายชำระเป็นเงินสด โดยที่จะเป็นการโอนเงินออกจากบัญชีผู้ซื้อสินค้า ณ จุดขายสินค้า

3.  บัตรสมาร์ทการ์ด
    ใช้เป็นบัตรเงินสดเช่นเดียวกับบัตรเดบิตแต่ต่างกันที่เงินสดดังกล่าวจะถูกเก็บอยู่ในชิฟที่บัตรสมาร์ทการ์ดทำให้ร้านค้าไม่ต้องตรวจสอบการอนุมัติการใช้เงินในการทำรายการ
    (Off-Line Debit) ทำให้ร้านค้าไม่เสียค่าใช้จ่าย Communication Line
    ทุกครั้งที่ทำรายการ
    ผู้ใช้บัตรจะถูกตัดจำนวนเงินทุกครั้งที่ทำรายการและสามารถที่จะเติมเงินสดเข้าชิฟได้ที่เครื่อง
    EFT/POS

เครือข่ายการติดต่อสื่อสารที่ให้บริการเริ่มตั้งแต่การรูดบัตรไปถึงการตรวจสอบวงเงินเครดิตที่เหลือหรือการอนุมัติเงินตัดบัญชี
ซึ่งอธิบายได้ดังนี้ การติดต่อระหว่างร้านค้ากับธนาคารทำได้หลายวิธีแล้วแต่ความเหมาะสม ได้แก่
ระบบสายโทรศัพท์ (Wire Line) หรือการเช่าวงจรคู่สาย (Lease Line) ซึ่งอาจเป็นระบบ
Dial up
ทั้งนี้ขึ้นอยู่กับค่าใช้จ่ายเกี่ยวกับการสื่อสารของผู้ใช้บริการว่าจะเหมาะกับการสื่อสารแบบใด
สำหรับร้านค้าเดี่ยวทั่วไปในเขตกรุงเทพมหานคร เหมาะที่จะใช้สายโทรศัพท์เสียค่าธรรมเนียม 3
บาทต่อครั้ง แต่สำหรับห้างสรรพสินค้าจะเหมาะสำหรับการเช่าวงจรคู่สายโทรศัพท์ (Leased
Line) เพราะมีการทำรายการมากครั้งในแต่ละวัน สำหรับบริษัท พอสเน็ท จำกัด
จะดำเนินการเชื่อมต่อการให้ข้อมูลที่เกี่ยวกับการให้บริการระหว่างอุปกรณ์เครื่องรูดบัตร
(EFT/POS) เพื่อให้บริการบัตรเครดิต และบัตรประเภทอื่นๆของธนาคารต่างๆได้
โดยจะต้องดำเนินการจัดหาควบคุมดูแล
และพัฒนาโปรแกรมข้อมูลคอมพิวเตอร์ที่ใช้ในการบริการให้มีความทันสมัยในการให้บริการอยู่เสมอ
ในปีที่ผ่านมา บริษัท พอสเน็ท จำกัด ได้เข้าร่วมทุนกับ กลุ่มบริษัท CIPAS จากประเทศมาเลเซีย
ให้บริการเกี่ยวกับ Secured E-Payment Gateway โดยมีการจัดตั้งบริษัท สามารถไอพาส จำกัด
โดยมีสัดส่วนการถือหุ้น 51% : 49% ตามลำดับ ซึ่งคาดว่าจะทำรายได้ในปีนี้

ลักษณะการทำงานของระบบ EFT/POS

[]

สำหรับรายได้ของบริษัทฯ จะได้รับ คือ ค่าติดตั้งเครื่อง ค่าเช่าช่องเครื่องรูดบัตร (Partition)
ซึ่งคิดเป็นรายเดือนต่อช่องต่อเครื่อง และค่าบริการเครือข่าย Leased Line
การบริการนี้ทำให้ร้านค้าสามารถทำการโอนเงิน ณ จุดขาย (Electronic Fund Transfer at
Point of Sale (EFT/POS)) คือ ทุกครั้งที่มีการจ่ายชำระค่าสินค้าจากลูกค้าของร้านค้า
ทางด้านร้านค้าก็จะมีการติดต่อไปยังคอมพิวเตอร์ของธนาคาร
เพื่อโอนเงินจากบัญชีของผู้ซื้อสินค้าไปยังบัญชีของร้านค้านั้นๆ ณ เวลานั้นๆ (Real time
transactions) สำหรับประโยชน์ที่จะได้รับสำหรับผู้ที่เกี่ยวข้องสามารถสรุปได้ดังนี้

+----------------------+----------------------+-----------------------+
| ด้านลูกค้า              | ด้านร้านค้า             | ด้านธนาคาร             |
+----------------------+----------------------+-----------------------+
| -                    | -                    | -                     |
| ลดความเสี่ยงเนื่องจากไม  | ลดความเสี่ยงต่อ         | ระบบการเก็บ            |
| ่ต้องพกเงินสดคราวละมากๆ | การใช้บัตรเครดิตของลูกค้า | /โอนเงินเข้าบัญชีของร้านค้า |
|                      |                      | ถูกต้องและรวดเร็ว        |
| -                    | - กระแสเงินสดดีขึ้น      |                       |
| หลีกเลี่ยงข้อจำกัดของร    | เนื่องจาก              | -                     |
| ้านค้าที่อาจไม่รับบัตรเครดิต | มีระบบโอนเงินเข้าบัญชีทันที | เป็นช่องทางในการเพิ่มลูกค้า |
|                      |                      | เนื่องจากร้า             |
| -                    | -                    | นค้าและลูกค้าต้องเป็นลูกค้าธ |
| เมื่อมีการใช้งานกว้างขวาง | เ                    | นาคารก่อนจึงจะใช้บริการได้ |
| สภาพการใช            | พิ่มจำนวนลูกค้าและยอดขาย |                       |
| ้บัตรจะเหมือนการใช้เงินสด | เนื่องจากไม่ม           | -                     |
|                      | ีข้อจำกัดเรื่องวงเงินบัตรเค | ค่าธรรมเนียมที่ธนาค       |
|                      | รดิตหรือเงินสดที่ลูกค้าพกมา | ารจะได้รับในกรณีที่ลงเครื่อง |
|                      |                      | EDC ก่อน               |
+----------------------+----------------------+-----------------------+

  ------------------------ -------- --------- -------- --------- -------- ---------
  โครงสร้างรายได้            2542               2543               2544     

                           พันบาท    (ร้อยละ)   พันบาท    (ร้อยละ)   พันบาท    (ร้อยละ)

  รายได้จากค่าบริการ &        48,700   95.20     57,070   95.15     66,847   99.37
  และการขาย                                                               

  รายได้อื่น                  2,456    4.8       2,912    4.85      424      0.63

  รวม                      51,156   100.00    59,982   100.00    67,271   100.00
  ------------------------ -------- --------- -------- --------- -------- ---------

บริษัท สามารถบรอดแบนด์ เซอร์วิสเซส จำกัด (ถือหุ้นโดยบมจ. สามารถเทลคอม ร้อยละ
99.99986)

กลุ่มบริษัท สามารถเทลคอม จำกัด (มหาชน) ได้ทำการพัฒนาการให้บริการสื่อสารข้อมูล
ความเร็วสูง โดยจัดตั้งบริษัท สามารถบรอดแบนด์ เซอร์วิสเซส จำกัด เมื่อวันที่ 8 สิงหาคม 2543
โดยเป็นการให้บริการสื่อสารข้อมูลผ่านข่ายสายท้องถิ่น (DSL : Digital Subscriber Line)
โดยเซ็นสัญญาเชื่อมโยงโครงข่ายกับองค์การโทรศัพท์แห่งประเทศไทย มีอายุสัญญา 15 ปี
ในปีที่ผ่านมาได้ทำการติดตั้งระบบและทดสอบการทำงานเพื่อให้มีประสิทธิภาพสูงสุด
และเริ่มมีรายได้ในไตรมาสที่ 4/2544

ลักษณะการทำงานของระบบ 

[][][][]

  ------------------------ ------- --------- ------- --------- -------- ---------
  โครงสร้างรายได้            2542              2543              2544     

                           พันบาท   (ร้อยละ)   พันบาท   (ร้อยละ)   พันบาท    (ร้อยละ)

  รายได้จากค่าบริการ &        -       -         -       -         428      89.73
  และการขาย                                                             

  รายได้อื่น                  -       -         109     100.00    49       10.27

  รวม                      -       -         109     100.00    477      100.00
  ------------------------ ------- --------- ------- --------- -------- ---------

ภาวะอุตสาหกรรมและการแข่งขัน

อุตสาหกรรมการให้บริการข้อมูลสื่อสารผ่านดาวเทียมเป็นอุตสาหกรรมที่ต้องมีการพัฒนาเทคโนโลยีในการให้บริการอย่างต่อเนื่องและใช้เงินลงทุนค่อนข้างสูง
ผู้ให้บริการที่สามารถจัดหาเทคโนโลยีที่ทันสมัยและมีประสิทธิภาพย่อมได้เปรียบในการแข่งขันนอกจากนี้ผู้ให้บริการยังต้องแข่งขันในเรื่องของการตั้งสถานีเครือข่ายย่อยเพื่อที่จะสามารถให้บริการครอบคลุมพื้นที่ทั่วประเทศ
สำหรับรูปแบบของการให้บริการของคู่แข่งแต่ละรายจะมีลักษณะคล้ายคลึงกัน
ผู้ใช้บริการสามารถที่จะเลือกการให้บริการว่าจะเป็น การจองช่องสัญญาณดาวเทียม
(SCPC-Single Channel Per Carrier)
ที่มีค่าใช้จ่ายที่สูงแต่เหมาะกับการส่งข้อมูลจำนวนมากในช่วงเวลาที่แน่นอน
หรือจะเป็นของการใช้ช่องสัญญาณดาวเทียมร่วม (TDMA-Time Division Multiple Access)
ซึ่งเหมาะกับการส่งข้อมูลปริมาณน้อยแต่มีความถี่ในการส่งข้อมูลมาก อย่างไรก็ตาม
บมจ.สามารถเทลคอม มีต้นทุนในการให้บริการที่ต่ำกว่าคู่แข่ง
สืบเนื่องมาจากอัตราส่วนร้อยละของส่วนแบ่งรายได้และผลประโยชน์ที่ให้กับหน่วยงานราชการซึ่งต่ำกว่าคู่แข่ง
และต้นทุนค่าเช่าช่องสัญญาณดาวเทียมที่ต่ำกว่าคู่แข่งเนื่องจากเช่าในปริมาณที่มากกว่า

การแข่งขันในธุรกิจการให้บริการข้อมูลสื่อสารผ่านดาวเทียมเริ่มมีการแข่งขันที่รุนแรงต่อเนื่องภายหลังที่มีการเปิดเสรีในการให้สัมปทานบริการสื่อสารผ่านดาวเทียมแบบ
VSAT ซึ่งทำให้มีผู้ประกอบการรายใหม่หลายรายได้เข้ามาในธุรกิจนี้
โดยใช้นโยบายการลดราคาค่าบริการให้ต่ำกว่าคู่แข่งขัน
ในขณะที่ผู้ประกอบการรายเดิมได้หันมาเน้นในเรื่องของการปรับปรุงคุณภาพการให้บริการการเพิ่มบริการเสริม
(Value added services) และความเชื่อถือได้ของระบบสื่อสาร เช่น
เวลาสูงสุดที่จะยอมให้ระบบ ไม่สามารถติดต่อได้ (Downtime)
อัตราความสามารถในการให้บริการของระบบ (Availability Rate)
หรือการออกแบบระบบการสื่อสารให้มีประสิทธิภาพสูงสุด
รวมทั้งการคิดค้นการให้บริการด้วยเทคโนโลยีใหม่ๆ
ซึ่งสามารถเพิ่มประสิทธิภาพในการให้บริการกับลูกค้าได้อย่างต่อเนื่อง ดังที่ได้กล่าวไปแล้วข้างต้น
นอกจากนี้การแข่งขันจากเทคโนโลยีทดแทนก็มีผลกระทบต่อการสื่อสารดาวเทียมมากขึ้น
โดยลูกค้าสามารถเลือกระบบสื่อสารอื่นทดแทนได้ แต่อย่างไรก็ตามกลุ่มลูกค้าที่ยังจำเป็นต้องใช้
ความรวดเร็วในการให้บริการและการครอบคลุมทุกพื้นที่
ยังเป็นข้อได้เปรียบของระบบสื่อสารดาวเทียมอยู่

การเปิดเสรีทางโทรคมนาคมในปี พ.ศ. 2546
จะทำให้ตลาดการสื่อสารดาวเทียมไม่วงจำกัดเพียงประเทศไทยจึงมีโอกาสเติบโตได้อีกมาก
รวมทั้งการแข่งขันด้านราคาค่าเช่าช่องสัญญาณดาวเทียมจะสูงขึ้น
เป็นผลให้ต้นทุนค่าเช่าช่องสัญญาณมีแนวโน้มลดลง
ดังนั้นผู้ให้บริการรายใดสามารถให้บริการลูกค้าได้อย่างทั่วถึงและมีประสิทธิถาพมากกว่าจะเป็นผู้ได้เปรียบและเป็นผู้นำในตลาดได้

การจัดหาผลิตภัณฑ์หรือบริการ

บริษัทฯ และบริษัทย่อย เป็นบริษัทที่ให้บริการโทรคมนาคม
โดยรวมแล้วกลุ่มบริษัทได้ซื้ออุปกรณ์โทรคมนาคมทั้งในส่วนในการให้บริการและขายให้กับลูกค้า
โดยรวมแล้วบริษัทไม่มีข้อจำกัดในการจัดซื้ออุปกรณ์
เนื่องจากอุปกรณ์ในปัจจุบันกลุ่มบริษัทสามารถจัดซื้อได้โดยตรงกับผู้ขายหรือผ่านตัวแทนจำหน่ายทั้งในและต่างประเทศ
โดยส่วนใหญ่ไม่ได้ยึดติดกับผู้ผลิตรายใดรายหนึ่งเป็นการเฉพาะ
นอกจากนี้กลุ่มบริษัทยังได้จัดตั้งหน่วยงานซ่อมบำรุงอุปกรณ์
โดยสามารถที่จะซ่อมอุปกรณ์หลักของกลุ่มบริษัทได้อย่างมีประสิทธิภาพและลดค่าใช้จ่ายในการซ่อมบำรุงเป็นอย่างดี
โดยกลุ่มบริษัทสามารถหาอะไหล่อุปกรณ์ได้จากตลาดเปิด (Open Market)
ทั้งในประเทศและต่างประเทศ จึงทำให้การบริการของกลุ่มบริษัทเป็นไปได้อย่างดี
นอกจากนี้แล้วยังมีความสามรถรับจ้างซ่อมอุปกรณ์โทรคมนาคมภายนอกบริษัทด้วย
เป็นช่องทางในการหารายได้เพิ่มเติมด้วย

เนื่องจากกลุ่มบริษัทไม่ได้เป็นหน่วยงานการผลิตจึงไม่มีผลกระทบต่อสิ่งแวดล้อมใดๆ
และไม่มีข้อพิพาททางกฎหมายเกี่ยวกับสิ่งแวดล้อม